
IVXedici  vetustissimi,  cum  rebus  communibus  vulgo- 
que notis  morbos  comparare,  et  nomina  ex  quadam 
similitudine  imponere  solebant,  quibus  simul  morbi 
diagnosis  significaretur. 

Hinc  oculi  vitium  s<* nuncuparunt,  quod 
Latinis  uvatio  audit,  si  scilicet  hanc  denominationem 
a graeco  uva,  deducimus,  quippe  quae  similitu- 

dinem aliquam  cum  illo  vitio  prae  se  ferre  ipsis  vide- 
batur. 

Quodnam  autem  vitium  hocce  nomine  designari 
consueverit,  facile  patebit,  si  scriptorum  notatu  dig- 
nissimos, tum  antiquioris  tum  recentioris  aevi  recen- 
seamus, obiterque  perlustremus. 

Stapnylomatis  vocem  Celso  primum  esse  usurpa- 
tam, ex  perscrutationibus  apparet,  nam  Hippocrates, 
quo  loco  huius  vitii  forsan  mentionem  facit,  non  sta- 
phyloma  appellat,  sed  cum  vesica  comparat,  i) 


x)  Hippocrates  de  locis  in  homine  p.  408  ed.  Fotis. 


Celsus  igitur,  quaenam  morbi  species  sit  inielli- 
genda,  nos  docuit:  in  ipso  autem  oculo  nonnunquam 
sumina  attollitur  tunica,  sive  ruptis  intus  membranis 
aliquibus,  sive  laxatis,  et  similis  figura  acino  fit.  Un- 
de id  staphyloma  Graeci  vocant,  i) 

Galenus  eandem  fere  definitionem  quam  Celsus 
exhibet:  staphyloma,  i.  e.  oculi  morbus,  cum  in  sum- 
ma tunica  quiddam  acino  simile  eminet;  2)  idem  alio 
loco:  quae  autem,  inquit,  staphylomata  vocantur,  alia 
quidem  solo  positu,  alia  vero  ipsa  dispositione  praeter 
naturam  sunt.  3)  Minime  tamen  ex  his  constat,  an 
Galenus  sibi  persuasum  habuerit,  corneam  tunicam 
simul  et  iridem,  an  alterutram  tantummodo  huic  vitio, 
quod  staphyloma  dicunt,  obnoxiam  esse.  Loco  enim 
quodam  operis,  quod  de  morborum  causis  conscripsit, 
haec  habet:  et  tunica  uvea  utplurimum  relaxatur,  cum 
corneam  nimium  erodi  contigerit;  4)  alibi  autem: 
contingit  vero  nonnunquam,  ut  tunica,  cornea  appel- 
lata, profundum  habeat  ulcus,  qua  deinceps  exesa  to- 
ta, aliquid  ex  ea  tunica  procidat,  quae  secunda  post 
corneam  ordine  sita  est,  uvea  appellata:  et  ipsa  pu- 
pilla una  divulsionem  patiatur:  atque  ex  his  tribus 

omnibus,  quaelibet  passio  oculi  existimetur,  quodvis 
ulcus  et  erosio  ad  solam  corneam  pertinet,  prociden- 
tia ad  uveam,  et  divulsio  ad  pupillam.  5)  His  tamen 

i)  Celsus  de  re  medica  lib.  VII.  cap.  VII. 

a)  Galenus  methodus  medendi,  lib.  II,  cap.  II. 

3)  — de  tumoribus  p.  n.  in  fine. 

4)  — de  causis  morborum.  Class.  III.  cap. 

5)  ““  de  differentiis  morborum,  Class,  I II.  cap. 

locis  staphylomatis  voce  non  utitur,  iisque  in  libris 
qui  an  a Galeno  sint  profecti,  an  interpolati,  dubium 
est,  de  iridis  egressione,  praetermisso  staphylomatis 
vocabulo,  exponit:  egressio  uveae  quatuor  modis  Et. 

Aliquando  enim  egreditur  parum,  ut  videntes  pustulam 
esse  putent.  Sed  si  discrete  inspiciatur  uvea  sani 
oculi  et  uvea  infirmi  oculi,  et  si  earum  colores  sint 
dissimiles,  scias  pupillam  egredi.  Si  vero  similes,  apo- 
stema ibi  ortum  esse:  aliquando  plus  exit,  et  tunc 

satis  apparet  eam  esse  egressam.  Tertius  modus  est, 
cum  tantum  egreditur,  ut  palpebrae  minus  praevaleant 
et  pili  palpebrarum  pungentes  iungendo  dolorem  in- 
ferant, et  hunc  modum  melon  dicunt.  Quartus  mo- 
dus -^9?  graece,  latine  dicitur  clavus:  quia  egrediens 
pelliculas  uveae  superficie  tenus  operit,  unde  eius  for-, 
ma  sit  quasi  clavus,  i) 

Aetius  primus  omnium  certo  evincere  studuit, 
staphylomatis  nomen  non  solum  elevationi  et  protu- 
berandae corneae,  verum  etiam  iridi  prolapsae  esse 
impertitum,  quod  ipsissimis  eius  verbis  probatur:  cum 
ulcera,  quae  propter  erosionem  aut  ruptionem 
corniformis  tunicae  Eunt,  profunda  evadunt,  par* 
aciniformis  tunicae  procidit,  et  quod  prolapsum  est, 
nigrum  aut  coeruleum  apparet.  In  circuitu  vero  circa 
fundum  eius  partis  quae  procidit,  labia  corrosae  corni- 
formis tunicae  alba  apparent.  Etsi  adhuc  magis  pars 
prolapsa  duraverit,  labia  ruptionis  tunicae  corniformis 
callosiora  facta  adhuc  magis  alba  apparent.  Divulsa 


i)  Galenus  de  oculis  Cap,  Xfv  J 

est  autem  omnino  in  uviformis,  sive  aciniformis  tuni- 
cae prolapsu  pupilla  ipsa,  ut  omnino  non  appareat 
aut  ct  situ  et  figura  immutata,  i)  Capite  autem  se- 
quenti dicit:  differentias  staphylomatum  plures  esse: 

nam  et  causas  affectionis  varias  esse:  appellari  vero 

staphylomata  non  saltem,  cum  omniformis  tunica  fue- 
rit elevata  et  eminentiam  acino  uvae  similem  fecerit, 
ob  humores  sub  aliquam  corniformis  tunicae  striam 
collectos,  a quibus  humoribus  coactam  corniformem 
tunicam  sustinere  contingat  ac  elevari  et  incurvari, 
facereque  staphyloma  citra  ruptionem,  etc.  Sed  ap- 
pellari etiam  staphyloma,  cum  ob  corniformis  tunicae 
rupturam,  magnus  uviformis  tunicae  prolapsus  factus 
fuerit.  Differre  haec  duo  staphylomata,  addit,  quod 
in  illo  elevatio  sola  sit  tunicae  corniformis,  unde 
etiam  tota  moles  albidior  ajipareat:  in  hoc  vero  ruptu- 
ra quoque  facta  sit  tunicae  corniformis,  et  quod  pro- 
lapsum est,  coeruleum  aut  nigrum  appareat.  2) 

Paulus  Aegineta  iridis  prolapsum  quidem  staphy- 
lomati  adiudicat,  interim  tamen  protuberantiam  ma- 
gis corneae  ea  voce  intellectam  voluisse  videtur. 
Staphyloma  quidem  est  curvatio  (sive  gibbositas)  cor- 
niformis tunicae,  infirmatae  (sive  debilitatae)  una  cum 
uviformi,  aliquando  per  fluxionem,  aliquando  autem 
per  exulcerationem.  3) 

Iam  si  ad  recentiorum  medicorum  scripta  animum 


1)  Aetius  Tetrabibl.  2.  Sermo  3.  c.  55. 

2)  Aedus  Tetrabibl.  2.  Serm.  5.  c.  34* 

3)  Paulus  Aegiuet  . 6,  c,  19. 


attendimus,  eandem  incertitudinem,  quoad  morbum 
hac  denominatione  significatum,  reperitnus. 

Heisterus  tradit:  staphylomatis  vocabulo  gemina 
praecipue  noxa  comprehenditur.  Altera  est,  quando 
cornea  in  oculo  tunica  magis,  quam  naturaliter  decebat, 
sensim  attollitur:  altera  vero  incidit,  quoties  uvea  sive 
pupilla  per  vulnus  aliquod  in  tunica  cornea,  sive  ab 
internis  sive  ab  externis  causis  factum,  prorumpit,  de- 
formemque  super  oculo  tumorem  efficit,  quo  utpluri- 
mum  visus  destruitur,  i) 

Plattnerus,  si  vulnere,  inquit',  aut  idcere  corneam 
perforante  iris  prolabitur,  slaphyloma  hoc  vitium  di- 
citur, quae  autem  vox  ad  alium  quoque  morbum  per- 
tinet, quo  tunica  cornea  praeter  naturam  distenta 
tumorem  exhibet;  2)  ex  quibus  utramque  speciem  ab 
eo  comprehendi  elucescit. 

Guenzius  unam  quasi  staphylomatis  speciem,  nimi- 
rum corneae  staphyloma,  existere  indicat,  rarissime- 
que  iridem  prolabi  et  staphyloma  inducere  affirmat; 
itaque  staphylomate  aliquem  laborare  sciendum  est, 
in  cuius  oculis  altera  cornea , sive  tota , sive  ex  parte, 
magis  quam  altera,  prominet.  Fere  autem  frequenti- 
us accidit , ut  cui  pars  quaedam  corneae  iu  tumorem 
levetur,  quam  tota;  3)  et  paulo  post  staphylomatis  in- 


1)  Laur.  Ileisteri  institut.  chirurg.  in  /jto.  Amstel. 
1739‘  P-  faS-  s*  c*  59-  5-  i- 

2)  Plattneri  institut:  chirurg.  rationalis  gvo.  Lips.  a' 
\7\S-  §.  6ro. 

3)  Guenz  dissertatio  de  staphylomate.  Lipsiae  1748. 

4-  in  Halleri  disput.  chirurg.  Tom.  I.  Pag.  482. 

dolem  in  relaxatione  aut  ruptura  lamellarum  corneae 
collocat  , quod  fquidem  haec  testantur : staphyloma 

autem  inter  hernias  referendum  esse  existimo , cum  in 
eius  sinum,  ex  membranulis  corneae  vel  laxatis,  vel 
ruptis  ortum,  quae  subest  aqua,  irrumpat.  Quam 
quia  illae,  utplurimum  tenuiores  factae  membranulae, 
fere  ut  acini  membranae  succum  vinosum  includunt, 
pariter  atque  in  hoc  non  raro  quasi  striae  quaedam 
crassioresque  particulae  adparent , non  sine  caussa  vi- 
dentur Graeci  hunc  morbum  rxQvhapu  nominasse* 
Mauchartius  hanc  habet  staphylomatis  adumbrationem: 
staphyloma  est  tumor  utplurimum  mollis,  membrana- 
ceus, extus  vel  in  cornea,  vel  sclerotica  protuberans, 
ortus  sive  ex  harum  tunicarum  p.  m attenuatarum  ele- 
vatione, protrusione,  ac  distensione,  per  humorem 
aqueum  solum,  vel  et  impulsam  uveam:  sive  ab  ea- 
rundem  tunicarum  perforatione  plenaria  et  per  hanc 
facta  eruptione  tunicae  uveae:  magnitudine,  figura, 

colore,  numero,  symptomatibus  varius:  corneam  bul- 

bumque ocularium , ipsumque  visum  vario  modo  lae- 
dens destruensque.  i) 

laninius staphylomatis  significatione  latius  extensa, tu- 
morem notat,  dislocatione  ( deplacement)  aut  hernia 
iridis  vel  tunicae  humoris  aquosi  effectum;  porro  ele- 
vationem praeternaturalem  partis  corneae  ex  destru- 
ctione lamellarum  interiorum  huius  membranae  ulceri-. 


l)  Mauchartii  dissert,  de  stapliylomate.  Tubingae 
1748.  XVI.  in  Ilalleri  disputat,  cliirurg.  T.  I. 
pag.  yu. 

bus  inducta;  denique  staphyloma  scleroticae  commemo- 
rat. i)  Quomodo  tunica  humoris  aquosi  a Demourio  et 
Descemetio  seculo  superiori  medio  detecta,  tantaque 
tenuitate  insignis,  ut  in  hominum  oculis  raro  possit  in- 
dagari, vulneribus,  ulcerihusque  corneam  perforanti- 
bus incolumis  maneat,  humoreque  aquoso  ad  eam 
congesto  staphyloma  repraesentet,  vix  intelligere  licet. 
Plures  morborum  historias  recenset,  quibus  extracta 
lente  huiusmodi  staphyloma  incidit,  verum  tamen  nil 
nisi  particula  corporis  vitrei  fuisse  videtur,  nam  lento 
per  aperturam  delapsa,  membrana  Descemetiana  salva 
existere  non  potest.  Eo  in  exemplo,  quod  in  quarta 
observatione  2)  enarrat,  lamellae  potius  exteriores  ul- 
cere destructae,  interiorescjue  extrinsecus  protrusae 
fuisse  videntur.  Porro  duo  eiusmodi  vitia  describit, 
quorum  altero  prolapsus  et  incarceratio  iridis  per  cor- 
neae vulnus  deprehendebatur,  quodque  primum  butyro 
antimonii  feliciter  ab  eo  profligabatur,  3)  alterum  haud 
minus  prolapsu  iridis  per  corneae  ulcus  natum  erat. 
.Observatione  quinta  et  sexta  scleroticae  staphylomata 
(enumerantur. 

Item  Pellierus,  Ianinio  de  staphylomate  assentiens, 
hanc  eius  proponit  definitionem:  staphyloma  corneae  (4 
est  eminentia  vel  tumor  magis  minusve  eximius  in  cor- 


l)  Janin  (Memofres  et  observations  sur  Poeil  et  sur 
les  maladies.  etc,  S.  389. 
a)  Ianin  1.  c.  S.  39 6. 

3)  lanin  1.  c.  S.  393. 

4)  Pellicr  Precii  ou  cours  cPoperations  sur  la  Cliirur- 
gie  des  yeux;.  Tom.  I.  S.  114, 

nea  pellucida  conspicuus.  Idem  distinguit  staphyloma 
verum  et  falsum  seu  spurium,  quorum  illud  etiam 
prolapsu  tunicae  humoris  aquosi  vel  iridis  gigni  tradi- 
tur, ideoque  in  duas  dispescitur  species.  Quae  his 
obiici  queant,  paulo  ante  comprehensa  sunt.  Staphy- 
loma falsum  ei  est  corneae  solius  alteratio.  Hac  qui- 
dem definitione  corneae  staphyloma  significari  potest* 
verum  tamen  auctor  tantummodo  degenerationem  con- 
iunctivae  corneam  obducentis  intellexisse  videtur,  quod 
ex  morbi  historiis  ab  eo  recensitis,  illiusque  medela 
satis  liquet,  i) 

Uichterus,  quum  iridis  prolapsus  a morhis  staphy- 
lomatis  nomine  comprehensis  discernat,  causam  eius 
proximam  in  crassitie,  tumore  et  obfuscatione  corneae 
collocat,  2 ) tumoreque  hoc  vitium  a leucomate  dis- 
crepare asserit,  quippe  quod  obfuscatione  tantum  sti- 
pari contendit.  At  vero  tantum  abest  ut  omnia  cor- 
neae staphylomata  inflationem  huius  tunicae  agnoscant, 
ut  saepe  non  minus  tenuem  imo  tenuiorem  quam  in 
statu  integro  eam  esse  patiantur,  uti  Mohrenheimii,  3) 
Guenzii  4)  et  Scarpae  5)  testimoniis  confii'matur. 


1)  Pellier  1.  c.  S.  Il3-  119. 

2)  Ricliter’s  Anfangsgriinde  der  Wundarzneikunst  jter 
Ed.  p.  149. 

5)  M ohrenlieim’$  Eeobachtungen  chirurgischer  Vor- 
falie  2te  Band.  p.  169. 

4)  i.  c.  X. 

Scavpa  practische  Abhandlung  itber  die  Augenhrairk- 
lieiten  a,  d.  franz.  iibcrsetzt  von  Martens  2ter  Theil 
S.  189* 


Richtero  etiam  Rowlaeus,  i)  jHebenstreitius  a)  ft 
Beerius  ipse  assentiunt,  uti  scripta  huius  priora  testan- 
tur, quibus  disertis  verbis  Beerius  asseverat,  staphy- 
loma  ex  variolis  natum  3)  plerumque  corneam  cartila- 
gineam crassam  atque  tum  ad  exteriora  tum  interiora 
protrusam  portendere.  Idem  staphyloma  describit,  quod 
cartilagineum  ac  tam  firmum  luisse  tradit,  ut  vix  scal- 
pello posset  perforari;  nihilo  minus  tunica  cornea  ante 
operationem  tenuissima  imo  ex  parte  pellucida  appare- 
bat. 4)  Huic  speciei  etiam  staphyloma  corneae  totala 
conicum,  quod  ei  dicitur,  competere  videtur.  In  li- 
bello infra  recensito  5)  Beerius  ita  staphyloma  deter- 
minavit: staphyloma,  inquit,  una  quaeque  est  eminentia 
aut  protuberantia  membranarum  oculi  bulbi  propria- 
rum in  quocunque  loco,  ab  oculi  usu  aliena,  exten- 
dendo effecta,  verumtamen  certis  limitibus  circumscripta. 
Haec  autem  definitio  nondum  eam  staphylomatis  spe- 
ciem comprehendit,  quam  Richterus,  Hebenstreitius 
rei.  huc  referunt,  qua  corneae  protuberantiam  crassi- 
tie  eius  effici  perhibent,  quamobrem  definitio  ita  mu- 


1)  Rowley.  Abhandlung  der  vorzuglichsteu  Augen- 
krankh.eiten  a.  d.  E.  S.  193. 

2)  Bells  Lehrbegriff  der]  Wiindarzneikunst  a.  d,  E. 
Leipzig  1787.  III  Theil  S.  215. 

3)  Beer.  Lehre  von  den  Augenkrankheiten.  Wien 
1793.  ister  Theil.  S.  57G.  L,oder’s  chirurgiscke* 
Journal  2ter  Band,  3tes  Stilck.  S.  437. 

4)  Beer’s  Ansicht  der  staphylomatosen  Metamorpho- 
sen  des  Auges.  Wien  1805.  S.  30, 

y)  Beer’s  Ansicht  etc,  S.  17. 

i.anda  est,  ut  prominentia  non  solum  ex  propullnlatio- 
ne,  verum  etiam  ex  crassitie  membranarum  oriri  dica- 
tur. Propterea  hanc  definitionem  magis  convenire  ar- 
bitror: staphyioma  prominentia  est  quaevis  insolita  ad 
oculi  usum  non  respondens,  vel  extensione,  propullu- 
latione  aut  crassitie  membranarum  bulbo  propriarum 
inducta,  limitibusque  circumscripta,  in  quacunque  bulbi 
regione.  Hac  definitione  staphyioma  ab  aliis  oculi 
deformitatibus,  haud  raro  cum  eo  confusis,  eique  magis 
minusve  similibus,  ut  tumoribus  coniunctivae,  quae  mem- 
brana bulbi  propria  non  est,  item  ab  universa  bulbi  tunica- 
rum extensione  v.  c.  hydrophthalmo  rite  distinguitur. 
Quum  vero  eadem  definitio  tantummodo  indolem  sta- 
phylomatis  communem  exprimat,  divisio  accuratior  et 
singularum  recensio  specierum  subiiciatur  necesse  est. 


Staphylomatum  divisiones. 

Staphylomata  primum  diducuntur  in  ea,  quae  cir- 
ca corneam  nascuntur,  et  ea  quae  scleroticam  obsident. 
Illa  in  staphylomata  iridis  et  staphylomata  corneae 
dispescuntur. 

a.  Staphylomata  iridis  'dicuntur,  si  iris  per  corneae 
aperturam  prolapsa  tumorem  exhibet.  Haec  pro 
magnitudine  et  indole  varia  recipiunt  nomina,  nam 
si  pars  prolapsa  magnitudinem  et  formam  capitis 
muscae  refert,  uvozu j>oc.Xcit  si  planior  est,  pressa 
Ct  fere  lentis  magnitudine  aut  capituli  clavi,  cla- 
vus, si  tanta  ut  palpebids  non  tegatur,  pyXoi 

vocatur;  ubi  iris  pluribus  in  locis  corneae  prolapsa 

apparet,  ut  faciem  racemosam  repraesentet,  stapliy- 
loma  racemosum  audit. 

b.  Staphylomata  corneae  sunt,  quorum  superficiem 
exteriorem  cornea  ipsa,  cum  coniunctiva  ipsam 
obvestiente  constituit.  Haec  in  staphylomata  dia- 
phana  et  opaca  distribuuntur. 

Staphylomata  diaphana  nuncupantur,  quibus  ali- 
qua corneae  pelluciditas , neque  tota  eius  compages, 
sed  locus  tantum  unus  praeter  naturam  extensus  est. 
Staphylomata  opaca  nominantur,  quibus  corneae  pel- 
luciditas, vel  cx  parte  vel  per  totum  ambitum  exstin- 
guitur eaque  membrana  plus  solito  ex  bulbi  planitie 
prominet.  Ubi  pars  tantum  corneae  protuberat,  sta- 
phyloima  corneae  partiale,  sin  tunica  lota,  staphyloma 
corneae  totale  apellatur.  Utrumque  vel  in  crassilie 
vel  in  sola  expansione  corneae  consistere  potest,  illis 
staphyloma  corneae  totale  conicum,  his  staphyloma 
corneae  totale  sphaericum  adiudicandum  est. 

Multum  vero  discriminis  inter  staphylomata  inci- 
pientia et  staphylomata  exculta  obtinet. 

Diagnosis  staphylomatum  communis.  ■ 

Phaenomena  quae  staphylomatibus  offeruntur,  in 
ea  possunt  diduci,  quae  omnibus  eorum  speciebus  com- 
munia, et  quae  singulis  propria  sunt, 

Communia  sunt:  i)  tumor  circumscriptus  ex  bulbi 
superficie  prominens,  quem  tunicae  bulbi  propriae  ex- 
hibent. 

2)  Perturbatio  maior  minorve  visus,  imo  plenaria 
eius  abolitio. 


3)  dolores  pressorii  atque  motus  tum  bulbi,  tum 
palpebrarum  modo  magis,  modo  minus  impeditus. 

4)  Oculorum  lacrymatio,  quam  staphyloma  partim 
stimulo,  partim  si  maius  est  eo  inducit,  quod  palpe- 
bram inferiorem  extrorsum  propellit,  lacry  marum  que 
resorptionem  prohibet. 


Diagnosis  in  specie. 

In  myocephalo  iris,  per  vulnusculum  aut  ulcuscu- 
lum corneae  prolapsa  tumorem  exiguum,  eumque  cir- 
cumscriptum, ex  corneae  planitie  prominentem,  con- 
stituit; qui  si  recens  est,  iridis  colorem  refert,  mollis 
est  ac  dolet,  pupilla  magis  minusve  ad  hunc  locum 
attrahitur;  sin  prolapsus  vetustior  est,  membranula  al- 
bida, ex  coniunctiva  formata  investitur,  margine  corneae 
albo  circumdatur  et  dolore  vacat. 

Clavus  eminentiam  magnitudine  lentis  aut  capituli 
clavi  repraesentat,  complanatus,  durus,  et  interdum 
sensus  expers  est;  ab  initio  mollis  et  elevatus  esse  so- 
let, procedente  tempore  autem  palpebris  complanatur, 
neque  minus  tunica  coniunctiva  obducitur.  Melon  tan- 
tum offert  tumorem,  qui  palpebris  obtegi  nequeat; 
protuberantia  iridis  colorem  exhibet,  mollis  est  ac  do- 
let, pupilla  distorta  est,  vulneris  corneae  margines  pe - 
detentim  obscurantur,  nisi  pi'o!apsus  reponatur,  qui  ut- 
plurimum  lentis  extractionem  excipit. 

Staphyloma  racemosum  plures  offert  eminentias  ex 
corneae  superficie,  racemis  similes,  iridis  colorem  ae- 
mulantes, modo  tamen  opaciores,  modo  albidiores;  il- 
lud fieri  solet,  si  nuper  orta,  hoc  si  vetusta  et  psendo- 


membrana  quadam  obvestita  sunt.  Racemi  singuli  ple- 
rumque molles  sunt,  et  incisi  aliquantum  aquae  et 
sanguinis  eclunt.  Cornea  interdum  tota  iis  obsidetur, 
interdum  exigua  eius  pars  iis  vacat. 

Staphyloma  corneae  diaphanum,  seu  hernia  cor- 
neae , sive  ceratocele , protuberandam  corneae  pelluci- 
dam magis  minusve  elevatam , imo  conicam  repraesen- 
tat, sic  ut  haecce  tunica  non  amplius  segmentum  glo- 
bi sed  conum  satis  prominentem,  mediumque  apice 
terminatum  formet.  Iris  hoc  in  morbo  integra  est,  nec 
cum  cornea  coaluit.  Quodsi  transversim  oculum  intu- 
earis, infundibuli  instar  pellucidi  apparet,  cuius  apex 
extrorsum  spectat.  Mutata  hacce  coimeae  figura  non 
solum  myopiam,  verum  etiam  repercussionem  radio- 
rum lucis  tam  anomalam  praestat,  ut  vel  propiora 
imperfecta  et  confusa  appareant,  quin  adeo  si  longius 
processerit,  ne  res  quidem  ampliores  tres  quatuorve 
pedes  distantes  ab  aegroto  cerni  queant,  i) 

Staphyloma  corneae  partiale  protuberantia  parti- 
culae alicuius  corneae  circumscripta , magis  aut  minus 
impellucida,  se  conspiciendum  praebet.  Multum  habet 
similitudinis  cum  maculis  corneae  margaritaceis , quaa 
dicuntur,  attamen  Beerio  teste,  ab  iis  ita  discrepat 
ut  diametrum  2)  duarum  vel  trium  linearum,  illae  au- 
tem maculae  diametrum  lineam  unam  et  dimidiam  nun- 
quam superantem  prae  se  ferant.  Ceteroquin  macula 


i')  Weller  Kranldieiten  des  nienschlichen  Auges  etc. 
Berlin  <819.  S.  ijf. 

2)  Beers  Lehre  von  den  Augenliiankheiten,  Wicu 
1817  2tev  Band,  pag,  71, 

margaritacea  albedinem  cretaceam,  imo  nitidam  matris 
perlarum  instar,  staphyloma  autem  partiale  colorem  ex 
albido  canum  ostentat,  illa  vel  exiguo  loco  ivel  nus- 
quam, hoc  per  totum  ambitum  cum  iride  concrevit. 
Macula  illa  parum  super  corneam  elevatur,  in  staphy- 
lomate  recensito  tota  corneae  facies  locum  versus  ele- 
vatissimum  staphylomatis  magis  aut  minus  in  conum 
assurgit. 

In  staphyloniate  corneae  totali  sphaerico  totus 
huius  tunicae  circuitus  protuberantiam  rotundam  , ae- 
quabiliter diffusam,  ex  albo  coeruleam,  vasis  sanguife- 
ris  pertextam  singulisque  locis  magis  minusve  pelluci- 
dam offert.  Plerumque  iris  transparet  et  corneae  sese 
applicuit  et  coniunctiva  staphyloma  investiens  interdum 
etiam  vasis  sanguiferis  intertexta  deprehenditur.  Sae- 
penumero  tanta  evadit  staphylomatis  tenuitas  et  pellu- 
ciditas,  ut  aegrotus  res  circumiectas  clare  cognoscat, 
quod  semper  staphylomatis  rupturam  praenuntiare  so- 
let. i)  Staphyloma  corneae  totale  conicum  nunquam 
tantam  exhibet  prominentiam,  quam  superius,  praeterea 
magis  planum,  non  nisi  in  medio  paulo  elevatum,  ma- 
gis illo  obscuratum,  album,  vasisque  sanguiferis  vari- 
cosis intermixtum  est. 

Staphyloma  scleroticae  tumore  subcoeruleo  dolo- 
rificoque,  magis  minusve  circumscripto,  scleroticae  in- 
sidente dignoscitur.  Visus  inter  haec  aliquamdiu  per- 
sistere potest,  ut  plurimum  vero  procedente  tempore 


i)  Beers  Lelne  yon  den  Augenhrankheiten.  Wien  1817 
S.  21?. 

haud  mediocriter  labefatatur  et  cirsophthalmiis  ansam 
suppeditat,  ifno  earum  symptoma  sese  exhibet.  Scarph 
duo  scleroticae  staphylomata  circa  posteriorem  bulbi 
faciem,  iuxta  nervi  optici  introitum  post  mortem  in- 
venit. i) 

J,  ..  . . ,»  ‘ r.j  r.  mu  i-  ; .i;  Oil!  •> 

De  staphylomatum  causis. 

Indoles  variorum  staphylomatum , eadem  esse  non 
potest  uti  ex  superioribus  abunde  patet,  modo  enim 
corneae  extensio  et  aucta  humoris  aquosi  accumulatio, 
modo  crassities  corneae  citra  illam  accumulationem,  mo- 
do dimidiatio  plenaria  substantiae  huius  tunicae, . atque 
iris  per  aperturam  prolapsa  subest.  Investigandum 
igitur  est 

sam  praebeant,  i)  De  iridis  staphylomale.  Hoc  pro- 
venit si  praegressis  velnei'ibus  ulceribusve  corneam 
perforantibus  humor  aqueus  effluxit,  siquidem  iris  post 
corneam  sita,  huic  se  applicat  et  aperturam  obturat; 
quodsi  deinde  humor  aqueus  denuo  colligitur,  iris 
quum  nulla  praestetur  resistentia,  antrorsuin  propelli- 
tur expanditur  atque  tumor  formatur.  Si  multa  iridis 
pars  prolabitur  et  corneae  apertura  inter  eicatrisatjo- 
nein  circa  collum  prolapsus  constringitur,  iris  prolapsa 
vel  magis  intumescit,  si  tantummodo  ttuiporum  reflu- 
xus ab  ea  impeditus  est,  vel.  penitus  emoritur,  si  quo- 
que affluxus  interclusus  est,  aut  vicissitudo  materie- 
rum  perexigua  evenit,  et  prolapsus  in  desorganisa- 


> rt  I f n i»j  t • i > i 1 * t • j i.  • 

i)  Scarpa  1,  c.  S.  192. 


quaenam  injuriae  diversis  hisce  speciebus  an- 

tioncm  convertitur , quae  pseudomembrana  obvestitur 
Ubi  vulnus  vel  ulcus  ex  quacunque  causa  natum  cor- 
neae sulwrst,  causarum,  propulsioriem  iridis  efficientium 
praecipuae  sunt:  compressio  palpebrarum  nimia,  spas- 
mus musculorum  oculi,  tussis  vehemens,  sternutatio, 
difficultas  alvum  dejiciendi  et  quaevis  tilia  corporis 
contcnt  io. 

Ad  explicandam  stapliylomatis  corneae  originem, 
auctores  qui  aquae  accumulationem  in  exemplis  a se 
observatis  deprehendebant,  relaxationem  corneae,  cuius 
effectus  esset  aquae  accumulatio,  statuebant;  qui  vero 
luxuriat  ionem  in  substantia  corneae,  neque  humoris 
aquei  collectionem  Unquam  indagabant,  • depositionem 
materiae  alicuius  inter  corneae  lamellas  subesse  puta- 
bant. Utraque  sententia  non  abhorrere  videtur  a ve- 
l' ita  te,  siquidem  staphyloma  aliud  atque  aliud  reperi- 
tur,  piopterea  vanum  esset  et  supervacuum,  si  quis 
•alterutrum  tantummodo  statum  ex  iis,  qui  modo  dicti 
sunt,  in  omnibus  exemplis  existere  censeret.  Beerins 
necessitatem  liquoris  aquosi  accumulati  ad  producen- 
dam priorem  stapliylomatis  speciem  vindicaturus,  ad 
miram  confugit  hypolhesin : secretionem,  ait,  humoris 
aquei  in  posteriori  solum  oculi  camera  praestari,  re- 
sorptionem eius  maximam  partem  in  anteriori,  ita  ut 
facies  interior  corneae  et  pagina  anterior  iridis  ei 
praesint.  Mine  inde  si  iris  vel  ex  parte,  vel  ex  toto 
cum  cornefl  coaluit-,'  quod  quidem  Beerins  in  omni- 
bus corneae  stapliylomatibus  se  reperisse  contendit, 
resorptio  hoc  in  loco  non  amplius  evenit,  quam  ob 
rem  humor  aqueus  in  posteriori  oculi  camera  praeter 
naturam  accumulatur,  quia  praestanstissimus  resorptio- 

nis  locus  evanuit,  corneanique  ita  debilitatam  protru- 
dit. i)  Etiamsi  vero  ab  eo  discesseris,  quod  mirum 
videri  debeat,  humorem  quendam  alio  loco  secretum 
ad  alium,  eumque  remotiorem  traduci,  ut  ibidem  ab- 
sorbeatur, varia  etiam  phaenomena,  tum  integro,  tum 
aegrotanti  oculo  propria,  huius  hypotheseos  veritati 
repugnant. 

In  foetu  v.  c.  qui  nondum  septimum  attigit  men- 
sem , oculi  cameras  membrana  pupillari  discretas  vide- 
mus; nec  non  exempla  dantur,  adultiorum  hominum 
pupillam,  praegressa  inflammatione,  luisse  obturatam, 
nec  tamen  corneae  protuberantiam  contigisse,  quod 
quidein  fiat  necesse  esset,  si  quae  perpetuo  exhalan- 
tur, non  aequabiliter  assorberentur;  ceteroquin  bis  in 
exemplis  fieri  non  posset,  quin  camera  oculi  anterior 
ex  toto  deficeret,  quia  cum  pupilla  obturata  sit,  ni- 
hil humoris  ex  posteriori  camera  in  anteriorem  effun- 
di, iridemque  a cornea  dimovere  potest.  Beerius  qui- 
dem perhibet  iridem  illis  in  casibus  antrorsum  propel- 
li et  ad  corneam  fere  applicari,  neque  quidquam  hu- 
moris aquei  in  camera  anleriore  tum  deprehendi;  a) 
quum  vero  nihilominus  interstitium  restet,  quidnam 
huic  inesse  putemus?  — Ex  Beerii  effatis  haud  patet, 
quonam  modo  staphyloma  corneae  totale  conicum 
nascatur,  quo,  Beerio  existimante,  non  solum  iris 


1)  Beer’s  Ansiclit  der  staphylomatoscn  Metamorpho* 
sen  etc.  S.  42. 

2) ,  Betz’*  Ansiclit  «rc.  S.  J2. 

cum  interna  corneae  facie,  verum  etiam  cum  capsula 
lemis  crystallinae  concrevit,  i)  Quum  autdm  hoc  in 
casii  secretio  humoris  aquei  forsan  a processibus  cilia- 
ribus, quibuscum  uvea  nondum  coaluit,  adhuc  prae- 
statur, liquor  iste  non  mediam  corneam,  sed  latera 
eius  protrudet,  pi'optereaque  contraria  figura  nimi- 
rum sinus  infundibuliformis  exorietur. 

Quum  igitur  hypothesis  ista  haud  vindicari,  sed 
variis  erroribus  viam  praemunire  possit,  staphylomatis 
corneae  naturam  hucusque  neutiquam  exploratam  cen- 
sere, eiusque  medelam  phaenomenis  diversis,  illud  sti- 
pantibus accommodare  oportet.  Propterea  consideran- 
dum erit,  quaenam  sit  staphylomatis  excolendi  ratio, 
et  quaenam  specierum  discrimina; 

Staphyloma  corneae  non  nisi  inflammationes  huius 
tunicae,  partiumque  oculi  anteriorum  excipit.  Inflam- 
mata cornea  cohaesio  eius  minuitur,  eadem  emollitur^ 
substantia  inflatur,  tum  extrorsum,  tum  introrsum  tru- 
ditur, ideoque  resistendi  facultatem  magis  minusve  de- 
spondet; at  vero,  si  saeviente  inflammatione  plus,  hui- 
moris  aquosi,  quam  in  statu  normali  exhalatur,  cornea 
propellitur  ac  propulsa  manet  , nisi  remediis  efficaci- 
bus tempestive  propinatis  amissa  eius  contractilitas  re- 
stituatur, GUm  vero  multae  materiae  inter  .corneae 
lamellas  deponuntur  et  debellato  incendio  condensan- 
tur, compages  corneae  in  totum  alienatur,  sic  ut  haecce 
membrana  in  tumorem  acuminatum,  albidum  aut  mar- 

j)  Eeers  Lehre  von  den  Angenhranklieiten.  Wien 

garilacemn,  eundemque  solidissimum  coniiciatur,  qui 
intus  cavo  vacat  et  cum  iride,  cui  cornea  inter  inflam- 
mationem propius  ferebatur,  coalescere  potuit.  Non 
-semper  iridis  cum  cornea  coalitum  esse  necessarium, 
ex  staphylomatibus  diaphanis  supra  recensitis  liquet’ 
quippe  quibus  nonnisi  pars  aliqua  corneae  debilitata 
protruditur.  Eadem  corneae  protuberantia  oboritur,  si 
ulcuscula  singula  super  ea  nata  sunt,  quibus  lamellae 
eius  singulae  destruuntur,  reliquae  vero,  liquoris  aquei 
-impetum  sustinere  nequeunt. 

Omnes  oculorum  inflammationes  per  coraeam  dif- 
fusae staphylomata  etiam  gignere  valfent:  v.  c.  incen- 

dia ex  oculi  contusionibus.,  vulnera  corneae  superfi- 
-ciaria  instrumentis  potissimum  retusis  effecta;  inflam- 
mationes oculorum  variolosae,  quae  olim  quidem  uber- 
-rimum  staphylomatis  fontem  suppeditarunt,  nunc 
vero,  quae  est  maxima  variolarum  prophylacticarum 
-gratia,  in  totum  fere  desierunt;  porro  inflammatio 
scrophulosa syphilitica,  rnorbillosa,  scarlatinosa,  rheu- 
matica, aegyptiaca,  quae  dicitur,  blepharophthalno- 
> blennorhoea  tum  infantum,  tum  gonorrhoica  r idque 
praecipue  accidere  solet,  si  inflammationes  istae,  vel 
neglectae,  vel  perperam  curatae  sunt. 

Stapliyloma  scleroticae  e laesionibus  bulbi  exter- 
nis, quibus  cohaesio  partis  alicuius  scleroticae,  vel  ex 
toto  dirimitur,  vel  attenuatur,  originem  capit.  Sae- 
penumero  etiam  varicibns  choroideam  obsidentibus 
producitur* 

Prognosi  s. 

Quanta  sit  differentia  praedictionis  in  diversissi- 
mis hisce  morborum  speciebus  ac  gradibus,  qui  ac- 
censeri  solent  staphyloinati,  unicuique  facile  patebit. 

Quaedam  species  de  conservanda  visus  facultate 
satis  bonam  exhibent  prognosin,  aliae  vero  ne  formae 
quidem  oculi  rationem  haberi  patiuntur,  siquidem 
sublimior  scopus,  scilicet  vitae  conservatio  est  spec- 
tanda. 

Propterea  hic  quoque  iuxta  species  singulares 
praesagium  conformandum  est. 

Iridis  prolapsus  parvus  atque  recens  bonam  por- 
tendit praedictionem,  attamen  medici  est,  aegrotum 
certiorem  reddere,  absoluta  curatione  cicatricem  cor- 
neae magis  minusve  insignem  esse  remansuram,  et  prout 
longius  vel  propius  a pupilla  absit,  visui  quoque  ma- 
gis aut  minus  obfuturam.  Maiores  etiam  huius  tunicae 
prolapsus  feliciter  sunt  proHigati,  et  si  qua  videndi  fa- 
cultas antea  supererat,  non  solum  asservata,  verum 
etiam  in  melius  nonnunquam  conversa  est.  • 

Slaphyloma  autem  racemosum,  quod  ad  visum 
attinet,  mali  ominis  est,  siquidem  facultas  illa  prorsus 
iam  interiit, neque  unquam  redintegrari  potest,  propterea 
id  potissimum  agendum  est,  ut  oculo  habitus  minus 
deformis  concilietur,  omniaque  caveantur  vitia,  quae 
plenariam  iridis  prolapsae  degenerationem  excipere 
queant.  His  quidem  vitiis,  quae  paulo  infra  cum  cor- 
neae staphj  lomate  recensebuntur,  transitus  in  ulcera 
carcinomatosa  significatur. 

Corneae  stapliylomata  pro  varia  indole,  non  mi- 
nus variam  offerunt  praedictionem:  staphyloma  pellu- 
cidum, si  exiguum  est,  neque  foramen  in  eo  observa- 
tur, medicamentis  idoneis  rite  et  circumspecte  adhibitis 
submoveri  potest),  licet  cicatrix  aut  maior  aut  minor 
futura  sit»  Sin  tantum  est  ut  protuberandam  conicam 
exhibeat,  vix  ad  naturalem  oculi  figuram  reduci  po- 
terit. Staphyloma  corneae  partiale  dispelli  quidem,  et 
si  quis  visus  superest,  conservari,  haud  tamen  emen- 
dari potest,  nihilominus  vero,  quamvis  optime  omnia 
cesserint,  cicatricula  remanet.  Visu  penitus  exstincto, 
quia  staphyloma  inediam  pupillam  aut  proximas  ei 
partes  tenet,  videndi  facultas  forsan  submoto  staphy- 

lomate,  pupillae  artificialis  ope  quadantenus  restitui 

* * 

potest, 

Staphyloma  corneae  totale  videndi  facultatem 
amissam  nullo  pacto  recuperari  indicat,  nemini  enim 
hucusque  contigit,  ut  vel  minima  illius  facultatis  pars 
ipsi  reconciliaretur.  Praeterea  haecce  stapliylomata 
aegrotis  multas  difficultates,  multosque  dolores  infe- 
runt, et  continua  irritatione,  qua  oculum  subigunt, 
per  consensum  quoque  alterum  oculum  in  eandem 
affectionem  coniicerc  possunt,  aut  si  dyscrasiae  v.  C. 
syphilitica,  scrophulosa,  arthritica,  aliaeque  corpori  in- 
sunt, aut  si  contusiones  exiguae  supervenerunt*  in  ex- 
ophthalmias  atroces  interdum  convertuntur,  et  aegroti 
vitam  extinguunt.  Staphyloma  quidem  ruptum,  lati- 
cem suum  effundit , vulnus  autem  post  breve  coit, 
humor  aqueus  denuo  colligitur  et  forma  staphylomatis 
pristina  revertitur,  quod  si  saepius,  factum  est,  oculus 
etiam  vitiatur,  et  ulcus  cancrosum  exhibet. 

Pessimam  quoque  prognosin  scleroticae  staphylo- 
ma  subministrat,  quippe  quod  plurimis  in  casibus, 
cirsophthalmiae  symptoma  sistit.  Cum  vero  originem 
suam  choroideae  prolapsae  debet,  paulo  laetiorem 
praedictionem  offert. 

; , :u  v. . r i:.  ) nuiurf  r ■ ..  irm  ‘ 

Medela. 

. * * 1 ; < 

Staphylomatum  medela  pro  specie,  gradu,  causis- 
que eorum  discrepat,  quamobrem  singula  singulatim 
recensere,  et  ab  iridis  staphyl ornate  initium  facere 
optimum  duco.  Iris  post  corneae  laesiones  prolapsa, 
quam  celerrime  reponenda,  factaque  repositione,  vul- 
nus corneae  conglutinandum  est.  Ut  repositio  iridis 
prolapsae  praestetur,  Plattnerus  auctor  est,  specillo  ar- 
genteo admodum  tenui  tunicam  hanc  cautissime  esse 
reprimendam, i)  Beerius  autem  sufficere  asserit,  oculum 
palpebris  obtectum  digito  leniter  fricari,  dein  lucem 
clariorem  in  oculum  immitti,  quippe  quibus  pupillae 
contractio,  et.  iridis  ex  vulnere  regressio  efficiatur.  2) 
Quodsi  autem  corneae  vulnus  iam  coarctatum  sit,  iris* 
que  incarcerata  tumuerit,  PelJierus  hirudinem  parti 
prolapsae  admoveri  et  corneae  vulnus  dilatari  iubet. 

Richterus  prolapsum  lanceola  obiter  scarificandum 
suadet.  3)  Ianinius  partem  protrusam  butyro  antirno- 


1)  PlattnePs  Einleitung  in  die  Wundarzneikunst.  Leip- 
zig  1786.  I.  Theil  S.  J09. 

a)  J3eer’s  Lehre  von  den  Augenhrankheiten.  YVien 
1817.  II.  Theil  S.  487.  f.  116. 

9)  Richter  Anfangsgriinde  etc.  III  Tlxeil.  5^3. 

nii  tetigit,  eoque  iridis  regressionem  praestitit,  i) 
Gibsonus  sacculum  ab  iride  in  corneae  apertura  for- 
matum incidit,  humoremque  in  eo  contentum  emisit, 
quo  facto  iris  in  situm  normalem  revertebatur*  z)  Re- 
posito prolapsu  corneae  vulnus  clauditur,  oculus  habe- 
nulis duabus  emplastri  adhaesivi  conglutinatur,  aegro- 
toque  quam  maxima  quies  et  situs  corporis  horizonta- 
lis praecipitur.  Sin  ob  ulcera  corneae  iris  in  eam.  se 
insinuavit,  ulcuscula  corneae  solutione  lapidis  divini 
ciira  laudano  liquido  Sydenhami,  tepidis  super  im- 
positis, purganda,  et  si  luxuriantur,  semel  certe  per. 
diem  laudanum  ulceribus  illinendum  est,  quibus  simul 
iris  incitatur  ac  regreditur;  ceteroquin  oculi  repetitis 
vicibus  luci  obiieiendi  sunt.  3) 

IN  eque  tamen  inter  haec  morbi  primarii  cura  ne- 
gligenda  est,  cuius  symptoma  oculi  inflammatio  offert. 
Sin  prolapsus  satis  inveteratus  est,  iris  cum  cornea 
firmiter  coaluit,  neque  tamen  varices  insigniores  in 
oculo  observantur,  protuberantia  oculo  infesta,  Bee- 
rio  et  Scarpa  auctoribus,  lapide  infernali  saepius  ad- 
moto, debellatur,  cuius  usum  Guenzius  4)  commendavit ; 
cum  autem  hocce  staphyloma  omnis  sensus  iam  expers 


•iifi  iyic> 

Ianin  1.  c.  S.  504. 

.... 

Wellers  Handbuch.  ii.ber  die  Kranhheiten  des  menseh* 
lichen  Auges.  Berlin  1819.  S.  114, 

Beers  Lelire  von  den  Augenkrauhheiten,  Wieui8*3 
I Theil.  S.  624.  §.  S97- 
Guenz  1.  c.  VIII* 


est,  butyrum  antimonii  i)  sic  in  usum  vocetur,  ut 
palpebra  superior  ab  administro  sursum  trahatur,  in- 
ferior vero  chirurgi  ipsius  manu  sinistra  deorsum  pro- 
matur. His  administratis  penicillo  minimo,  in  butyrum 
antimonii  demisso,  stapbyldma  tangitur,  donec  ex  ad- 
ustione crusta  exigua,  eademque  albida  provenerit,  quo 
facto  oculus  penicillo  maiori  in  lac  vel  aquam  lepi- 
dam coniecto  curatissime  abluitur,  ac  tum  demum  pal- 
pebrae dimittuntur.  Usus  huius  auxilii  non  prius  est 
repetendus,  quam  inflammatio  inde  nata  ex  toto  eva- 
nuerit, crustaque  adustionem  subsecuta  deciderit, 
quod  plerumque  post  quartum  quintumve  diem  eve- 
nire consuevit,  (buodsi  staphyloma  iridis  per  tenuis- 
simum petiolum  corneae  inhaeret,  et  iam  induruit, 
nonnunquam  sponte  ditabitur,  uti  Searpa  testatur.  2) 

Hoc  tamen  rarissime  contingere  solet,  quamobrem 
chirurgum  ad  scalpellum  confugere',  vitiumque  radici- 
tus excidere  oportet.  Si  varices  oculi  subsunt  medi- 
cus solo  scalpello  uti  debet  ad  staphyloma  profli- 
gandum. * 

Ne  staphyloma  quidem  racemosum,  nisi  cultri  ope 
submoveri  potest.  Nam  si  quis  diutius  causticis  uti 
velit,  citra  dubium  stimulo  diuturno  et  inflammatione 
inde  profecta  degeneratio  oculi  eximia  subgereretrrr,  eo- 
que  mutationi  in  carcinoma  opportunitas  praeberetur. 
Uperatio  eadem  ratione  praestatur,  quam  infra,  ubi 
de  staphylomate  corneae  totali  disseretur,  fusius  in- 

- J 

1)  Beer  1.  c.  II  Theil  S. 

2)  Searpa  1.  c.  H Theil  S.  49. 

dicabo.  Recensita  breviter  staphylomatum  iridis  cura- 
tione, ad  medelam  staphylomatum  corneae  veniendum 
est,  quae  quidem  vitatis  iniuriis  ea  proferentibus,  fa- 
cibus arcentur,  quam,  si  incursarunt,  sanantur. 

Ubi  ex  inflammatione  stapliylomatis  metus  incidit, 
eteornea  valde  emollita,  tum  extrorsum,  tum  intror- 
sum truditur,  in  stadio  descrescescentis  inflammationis, 
tam  communia  resorptionem  augentia,  quam  doses  ma- 
iores calomeianis,  purgantia  drastica  etc.  propinentur, 
ad  locum  vero  affectum  adstringentia , levius  incitantia 
admoveantur,  ut  corneae  debilitatae  tonus  intendatur, 
quo  fit,  ut  humoris  aquosi  impetum  depellat, materiae- 
que eo  depositae  resorbeantur.  Hunc  ad  finem  medici 
experientissimi  fomenta  ex  aqua  frigidissima  commen- 
daverunt. i)  Quae  si  diutius  continuata  ab  aegroto 
non  sustinentur,  solutio  validior  ex  zinco  sulphurico, 
alumine,  lapide  divino,  aut  solutio  mitior  ex  lapide 
-infernali  ita  in  usum  vocetur,  ut  medicamina  ista  pe- 
nicilli ope  ternis  aut  quaternis  vicibus  per  diem  corneae 
ipsi  admoveantur.  Staphyloma  ipsum  plerumque  re- 
media validiora  citra  dolorem  et  inflammationem  fert, 
quapropter  illa  paulatim  intendenda  atque  in  uni- 
versum tam  efficacia,  totque  vicibus  exhibenda  sunt, 
quam  ab  oculo  sine  inflammationis  periculo  sustinen- 
tur. 2)  Beerius,  bypothesi  suae  innixus,  ad  cavendum 
ait  staphyloma  corneae  totale,  si  iridem  in  inflamma- 
tione corneae  atque  iridis,  illi  tunicae  in  totum  fere 

1)  Rowley  1.  c,  S.  194. 

2)  Ricluer  1.  c,  IU  Theil  §.  I;f6. 

impeilncldae j aut  per  totum  circuitum,  aut  maximam 
partem  tantummodo  sese  applicuisse,  cameramique oculi 
anteriorem  disparuisse  videamus,  inflammationem  oculi 
superstitem,  adhibita  tinctura  opii  simplice,  vel  si  haec 
minus  roboris  habet,  aethere  vitrioli,  aut  balsamo  vitae 
Hoffmanni  interno  ita  esse  intendendam,  ut  i cornea 
collabatur  et  complanetur,  quod  quidem  fontes  humo- 
ris aquei  esse  destructos  significat,  i)  Probe  autem  no- 
vimus, quantum  inflammationis  fastigium  requiratur,  ut 
secretio  humoris  cuiusdam  per  momentum  coerceatur, 
etenim  inflammatione  remittente  vel  protinus  ab  initio 
sese  leviorem  exhibente,  secretio  augescit.  Propterea 
periculosum  videtur  inflammationem  eo  usque  inten- 
dere, donec  cornea  complanata  sit,  quod  quidem  non 
prius  heri  potest,  quam  inflammatio  in  suppurationem 
abierit  et  pus  ex  cornea  effluxerit;  quo  facto  totus 
fortasse  bulbus  destruitur.  Et  quid  tandem  lucri,  si 
aegrotum  tanto  obieceris  periculo?  Nonne  coi'»ea  cor- 
rugata-remanet,  nonne  visus  in  sempiternum  perditus 
-est  ? 

Quae  cum  magis  ad  prophylaxin  pertineant,  com- 
mode transitum  sternunt  ad  eorum  staphylomatum  me- 
delam quae  maturitatem  iam  consecuta  sunt,  verum 
tamen  haud  minorem  curae  diversitatem  recipiunt, 
prout  vel  huic  vel  illi  speciei  competunt. 

In  staphylomatibus  diaphanis  seu-  herniis  corneae 
pars  relaxata  et  protrusa  remediis  adstringentibus,  uti 
supra  de  ulceribus  dictum  est,  ad  contractionem  com- 

pelli  debet.  Neque  minus  caustica,  ut  lapis  inferiali?, 
cum  fructu  adhibita  sunt,  i)  Adversus  prominentiam 
corneae  conicam  varia  in  usum  vocata  sunt  auxilia,  au 
tamen  sanatio  huius  vitii  nondum  contigit. 

Ad  profligandum  staphyloma  corneae  partiale  po- 
tissimum caustica  laudantur,  ut  processu  inflammatorio 
iis  indudto  cohaesio  firmior  loco  affecto  conpilietup, 
eique.quum  debilitatus  sit,  facultas  imperMa^ur,  hu- 
moris aquosi  impetum  reprimendi. , Prae  ceteris  spiri- 
tus nitri  fumans,,  acidum  sulpii uricum , lapis  infernalis 
et  pro  specifico  butyrnm  antimonii  commendant,  ur, 
quorum  novissinuun  Beerius  multa  experientia  compro- 
batum esse  testatur.  Adhibendi  ratio  eadem  est,  quam 
supra  sub  staphyl ornatum  iridis  medela  proposuimus. 

Eadem  remedia,  praeeipueque  butyrum  antimonii, 
lapis  infernalis  et  reliqua  proficua  quoque  dicuntur  ad 
compescenda  staphylomata  corneae  totalia»,  attamen 
Beerio  et  Scarpa  testibus  tantum  abest  ut  usum  prae- 
stent, ut  adeo  morbum  saepenumero  exasperent. 

Hmc  a ferro  auxilium  petierunt,  variisque  me- 
thodis oculi  deformitatem  submovere  studuerunt. 

Iam  Celsus  duplicis  methodi  mentionem  fecit. 
Curatio  inquit  duplex  est.  2)  Altera,  ad  ipsas  radices 
per  medium  transsuere  acu,  duo  lina  ducente;  deinde 
alterius  lini  duo  capita  ex  superiore  parte,  alterius  ex 
inferiore  adstringere  inter  se,  quae  paullatirn  secando 
id  excidant.  Altera,  in  summa  parte  eius  ad  lenticulae 
magnitudinem  excindere;  dein  spodiam  aut  cadmiam 


1)  Beer  loc.  cit.  II.  Theil  S.  62. 

2)  Celsus  de  re  medica  lib.  VII.  cap,  VII. 


infricare.  Utrolibet  autem  facto,  album  ovi  lana  ex- 
cipiendum et  imponendum;  postea  que  vapore  nquat 
-calidae  fovendus  oculus,  et  lenibus  medicamentis  un- 
guendus est. 

Paulus  Aegineta  ligaturam  magnis  laudibus  effert, 
eanjque  ita  praestandam  censet;  acus  ab  inferiore  parte 
sursum  per  radices  staphylomatis  traiicere,  deinde  al- 
teram acum,  duplex  fiiuin  trahentem,  ab  angulo,  qui 
ad  manum  spectat,  ad  alterum  per  radices  staphylo- 
matis transmittere,  tum,  manente  priori  acu,  lini  sintis 
amputare,  atque  ita  uvoae  superiora  inferioraque  filis 
deligare,  mox  acu  extracta  lanam  albumine  ovi  insuc- 
catam supra  accommodare,  i)  .Ji  • 

Aetius  etiam  ligatufcam  commendat,  i)  Guenzius 
quoque,  sed  solummodo  si  staphylomata  exigua  sint  et 
-ita  ut  ab  acus  usu  abstineatur.  3) 

Superiori  se  culo  Woolhousius , Mauchaitius  4)  et 
Plattnerus  staphylomata  compressione  sananda  eensue- 
rnnt,  sed  etiam  modo  staphylomata  recens  orta;  alii 
-tamen  medici  probe  intellexerunt,  magnum  inde  do- 
crimentum  subnasci,  ideoque  ad  curationem  incisione 
perficiendam  redierunt'. 

Mobrenheimius  exiguam  corneae  particulam  exci- 
di, earnque  tunicam  sic  ad  contractionem  compelli  de- 
bere i ussit.  5) 


i)  Paulus  Aegineta  Eucheividion  1.  6.  cap.  19. 
o)-  Aerius  tetrabibl.  2.  sermo  3.  c.  35. 

3)  Guenz.  loc.  cit.  $.  X, 

4)  loc.  cit.  §.  XXXT\T. 

j-_)  jMyhieiiheiin’s  lleobachuuigen  etc.  II.  Theil  S.  iQo. 


Scarpa  staphyloma  non  ad  radices,  sed  ad  apicem 
resecandum  esse  dicit,  ne  malum  operatio  eventum 
habeat.  Idem  humores  cx  oculo  dimittit,  vulnerique 
per  suppurationem  cicatricem  inducit.  Quibus  factis, 
bulbus  oculi  in  se  ipsum  contrahitur  et  corpusculum 
globosum  exhibet,  l)  . o 

Recentiori  autem  aevo  Eeerius  ostendit,  staphy- 
loma totale  corneae  ad  basin  praecidi,  humoreitique 
vitreum  atque  lentem  ita  posse  servari,  ut  normalis 
oculi  forma  neutiquam  intereat,  si  a complanatione 
quadam  eius  discesseris.  In  ducentis  exemplis  et  quod 
excurrit,  se  non  solum  staphyloma  profligasse,  verum 
etiam  instam  bulbi  magnitudinem  servasse,  nec  ulla 
vitia  induxisse  asseverat. 

Operationis  hic  modus  est:  aegrotus  in  subsellio 
ad  chirurgi  proceritatem  respondente  collocatur,  quo 
facto  administer  post  tergum  adstans,  altera  manu 
aegroti  mentum  prehendit,  eiusque  caput  suo  ipsius 
pectori  apprimit,  altera  frontem  aegroti  amplectitur, 
siinulqne  digito  indice  atque  medio  eiusdem  manus 
palpebram  superiorem  oculi  curandi  attollit.  Chirur- 
gus curationem  facturus,  manu  altera  palpebram  infe- 
riorem deorsum  figit,  manuque  ad  oculum  curandum 
respondente  scalpellum,  culcro  Beeriano  ad  extrahen- 
dam cataractam  ita  similem,  ut  paululum  maior  sit, 
arripit,  eundem  ab  angulo  oculi  exteriore,  paululum 
ultra  diametrum  transversum  corneae  circiter  quar- 
tam aut  dimidiam  Jineae  partem  a sclerotica  in  cor- 


g)  Scarpji  loc.  cit.  S.  Tot, 

neam  intrudit,  ad  contrarium  usque  locum  nasum  ver- 
sus, deducit,  itaque  incisionem  lobularem  inferiorem 
praestat;  tum  altera  manu  forcipem  paulo  latiorem 
capit,  .lobulum  corneae  tenaciter  apprehendit  et  for/ice 
adunca  aut  Davieliana  lobulum  corneae  supra  praeci- 
dit. Nec  administer  neque  chirurgus  ipse  minimo  otu- 
lum  pressu  infestare  debent,  nisi  corpus  vitreum  et 
lentem  procidere,  bulbumque  collabi  velint.  At  vero 
si  oculus  maxime  irrequietus  est,  medicus  hamulo  in 
staphyloina  iniecto  illum  retinere,  atque  operationem 
ratione  -supra  descripta  praestare  potest.  Quamprimum 
stapyloma  excisum  est,  socius  palpebram  superiorem 
demittere  debet,  neque  palpebrae  prius  diducendae 
sunt,  quam  sanatio  contigerit,  nisi- inter  eam  adversa 
quaedam  evenerint.  Oculus  emplastris  aliquot  adhae- 
sivis conglutinandus,  spleniis  tenuioribus,  iisque  siccis 
tegendus,  haec  vero  fascia  circulari  munienda  sunt. 
Diebus  sex  vel  octo  praeterlapsis  tunica  subcana  et  sub- 
pellneida  formata, est,  quae  vulnus  obturat,  paulatim 
maiorem  induit  opacitatem,  tandem  que  cicatricem  striis 
coeruleis  aut  subfuscis  intertextam  exhibet,  quae  qua- 
daniemis  corneam  repraesentat. 

Cum  inter  aut  post  operationem  ob  nimiam  ae- 
groti inquietudinem  lens  crystallina  et  pars  corporis 
vitrei  prolabitur,  bulbus  quidem  anterior  pseudocornea 
formata  occluditur,  sed  parvus  et  deformis  evadit. 

Interdum  vel  protinus  facta  operatione,  vel  horas 
duas  ad  sex  post  eam,  choroidea  ad  instar  vesiculae 
sanguine  refertae,  ingenti  cum  dolore  ex  bulbo  pro- 
pellitur, sanguinisque  profluvia  ad  animi  usque  deli- 


quium  ciet;  hanc  protinus  exstirpare  convenit,  quo 
facto  haemorrhagia  desinit. 

Ubi  autem  varices  maiores  in  parte  anteriori  scle- 
roticae  inveniuntur,  aegrotus  variis  modis  periclitatur, 
si  curandi  rationem  mado  descriptam  adhibeamus. 
Hoc  in  casu  incisio  prima  post  partem  varicosam  scle- 
roticae  quam  altissime  a superiori  loco  scalpello  praes- 
tanda, tandemque  inferne  forfice  Ludwigiana  absol- 
venda, ergo  dimidium  bulbi  exstirpandum  est,  quibus 
quidem,  uti  facile  patet,  forma  eius  naturalis  ex  toto 
deletur. 

Si  figura  bulbi  satis  idonea  superest,  oculum  arti- 
ficialem inserere  licet,  quod  post  sextam  aut  octavam 
sanationis  hebdomadam  fieri  potest. 

Ad  scleroticae  staphylomata  e laesionibus  externis 
coorta,  Ianinius  i)  cum  fructu  butyrum  antimonii  ex- 
hibuit, et  Pellierus  2)  citra  damnum  prolapsam  cho- 
roideam resecuit.  Cum  autem  scleroticae  staphylomata 
nihil  nisi  symptomata  varicositatis  oculi  universalis  re- 
praesentant, vera  noli  me  tangere  dici  queunt. 


1)  latiin  1.  c.  p.  4or. 

2)  Pallier  1.  c.  p.  53. 


CURRICULUM  VITAE 


EX  DECRETO 

GRATIOSI  MEDICORUM  ORDINIS 
BEROLINENSIS 
ADIECTUM. 


Ego,  Joannes  Ludovicus  Friederich  , natus  sum  Be- 
roliui  a.  d.  tertium  Idus  februarii,  anno  millesimo  sep- 
tingentesimo nonagesimo  quinto,  et  confessioni  evange- 
licae  adseriptus,  patre  usus  Joanne  Georgio,  matre  Maria 
Carolina  ex  gente  Scherningiana.  Primis  literarum  ele- 
mentis  in  domo  paterna  privatim  imbutus  sum  : dein 

Gymnasium,  quod  dicunt,  Berolinense  frequentavi,  ibi- 
que  ad  altiora  studia  animum  meum  attendi.  Anni 
MDCCCXIII  mense  Octobri  altnnnis  a eadem  i ae  militaris 
chirurgico  - medicae  adseriptus,  per  annum  et  dimidium 
litteris  tractandis  operam  impendi,  belloque  inter  Borus- 
sorum  etlranco-Gallorum  exercitus  conflato  A.  MDCCCX\r 
munere  in  nosocomio  castrensi  ambulatorio,  quod  vocant, 
perfunctus  sum.  Interposito  anno  missionem  accepi,  et 
Berolinum  redux,  in  academia  militari  rursus  litLeris 
cum  assiduitate  per  semestria  quinque  usque  ad  A. 
MDCCCXVIII  vacavi. 


His  peractis  apud  cohortem  praetoriam  nomen  pro- 
fessus, chirurgi  vices  iterum  exhibui. 

Yiri  Experientissiini,  piorum  egregias  praelectiones 
per  hoc  temporis  intervallum  audire  mihi  contigit,  sunt: 
Cei.  Turte  de  Physice,  chemia,  et  pharmacia;  R.  Kiese- 
wetter  de  logice;  Cei.  Link  et  Claiv  Hayne  de  botanice; 
111.  Knape  de osteologia,  sy ndesmologia  et  splanchnologia; 
111.  Rudolphi  de  anatomia  theoretica;  111.  Rudolphi  et 
Knape  de  arte  cadavera  rite  secandi.  Physiologiam  Ge- 
neros. de  Koenen  et  111.  Rudolphi;  pathologiam  genera- 
lem et  semioticen  Cei.  Frid.  ITtifeland,  specialem  pa- 
thologiam 111.  Horn  me  docuerunt.  In  materia  medica 
Cei.  Osann,  therapia  tum  generali,  tum  speciali  Cei. 
Frid.  Hufeland,  medicina  forensi  111.  Knape  me  erudi- 
verunt. Circa  morbos  ossium  dynamicos  ab.  Jll.  Graefe, 
a Cei.  Klime  circa  mechanicos  institutus  sum.  Chirur- 
giam  generalem  apud  Cei.  Kluge,  specialem  et  akiurgiam 
apud  111.  Graefe,  cursum  operationum  chirurgicarum  et 
artis  obstetriciae  praecepta  duce  Clar.  Mursinna  audivi. 
Institutionibus  clinicis  de  medicina  111.  Ilorn.  de  chirur- 
gia et  Ophthalmiatrice  111.  Rust  benevole  me  admiserunt. 

Hieme  praeterlapsa  cursum  anatomico  - chirurgicum, 
chirurgico  - clinicum  et  examen  approbatoriuin  chirurgi- 
cum feliciter  absolvi. 

Peractis  tentamine  et  examine  rigoroso  coram  gra- 
tiosa medicorum  facultate,  omni  qua  par  est  reverentia 
peto,  ut  per  Decanum  ordinis  medici  plurimum  Specta- 
bilem post  defensam  dissertationem  summi  in  medicina 
et  chirurgia  honores  milii  deferantur. 


THESES  DEFENDENDAE. 


r. 

Ia  morbo  regio  bilis  in  hepate  secernitur,  dein 
sorbetur  et  in  aliis  ]>artibus  deponitur. 

II. 

Errant  qui  pleuritidem  non  existere  arbitrantur. 

ni. 

Sine  mercurio  syphilis  radicitus  sanari  nequit. 


